
	COMISIA PENTRU MUNCĂ ŞI PROTECŢIE SOCIALĂ


	Bucureşti,
	18 februarie 2016

	Nr.
	4c-7/927/2015


R A P O R T

asupra propunerii legislative pentru modificarea Legii nr.263/2010 privind sistemul unitar de pensii publice
În conformitate cu prevederile art.95 din Regulamentul Camerei Deputaţilor, Comisia pentru muncă şi protecţie socială a fost sesizată, prin adresa nr. Plx 836/2015 din 25 noiembrie 2015, cu dezbaterea pe fond, în procedură obişnuită, a propunerii legislative pentru modificarea Legii nr.263/2010 privind sistemul unitar de pensii publice.
La întocmirea prezentului raport, Comisia a avut în vedere:

· avizul favorabil al Consiliului Legislativ (nr. 780/22.07.2015)
· avizul negativ al Consiliului Economic şi Social (nr.1844/02.07.2015)

· avizul favorabil al Comisiei juridice, de disciplină şi imunităţi 
(nr.4c-11/1509/08.12.2015)
· avizul negativ al Comisiei pentru egalitatea de şanse pentru femei şi bărbaţi (nr.4c-17/696/08.12.2015)
· avizul favorabil al Comisiei pentru drepturile omului, culte şi problemele minorităţilor naţionale (nr.4c-5/949/08.12.2015)
· punctul de vedere, negativ, al Guvernului (nr.1658/20.10.2015).
Propunerea legislativă are ca obiect de reglementare modificarea art.73 din Legea nr.263/2010 privind sistemul unitar de pensii publice, în sensul reconsiderării stagiului minim de cotizare pentru perioada de asigurare mai mică de un an în situaţia acordării pensiilor de invaliditate.

Propunerea legislativă face parte din categoria legilor organice, conform prevederilor art.73 alin.(3) din Constituţia României, republicată.

La dezbaterile care au avut loc în şedinţa comisiei din 16 februarie 2016 a participat, în conformitate cu prevederile art.55 din Regulamentul Camerei Deputaţilor, republicat, domnul Adrian Marius Dobre, Secretar de Stat în cadrul Ministerului Muncii, Familiei, Protecţiei Sociale şi Persoanelor Vârstnice. 
La lucrările comisiei şi-au înregistrat prezenţa 23 deputaţi, din totalul de 24 membri ai comisiei.

Raportul comisiei a fost adoptat cu majoritate de voturi (4 abţineri).
Propunerea legislativă a fost respinsă de Senat în şedinţa din 18 noiembrie 2015.
Camera Deputaţilor este Cameră decizională, potrivit prevederilor art.75 din Constituţia României şi ale art.92 din Regulamentul Camerei Deputaţilor. 

În urma finalizării dezbaterilor, Comisia propune Plenului Camerei Deputaţilor respingerea iniţiativei legislative întrucât aceasta a rămas fără obiect ca urmare a adoptării Legii nr.37/2013, ca urmare a deciziei Curţii Constituţionale nr.680/2012. Astfel că orice persoană care, indiferent de vârstă, a realizat câteva luni sau zile de stagiu de cotizare poate beneficia de pensie de invaliditate. 

PREŞEDINTE,



SECRETAR,


Adrian Solomon



Mihăiţă Găină
Întocmit,

Consilier parlamentar Elena Anghel

